section_heading: Hormonsko liječenje
paragraph_text: Ako je bubuljica velika i/ili ne reagira na druge oblike liječenja, dermatolog može primijeniti i injekciju kortizona izravno u bubuljicu, što će obično smanjiti crvenilo i upalu, gotovo trenutno. Posljedica je zaravnjenje bubuljice, čime se omogućava njezino lakše prikrivanje šminkom, a može pripomoći i proces zalječenja. Propratni su učinci minimalni, ali se mogu javiti u obliku privremenog izbjeljivanja kože oko mjesta ubrizgavanja. Ova metoda ima i daleko manji rizik ostavljanja ožiljka nego kirurško uklanjanje bubuljice.